पाएं अपने शहर की ताज़ा ख़बरें और फ्री ई-पेपरडाउनलोड करें
लोगों को शुद्ध सोना मिलें, इसके लिए भारत सरकार हॉलमार्क कानून जून-2021 से लागू कर रही है। सरकार की आधी-अधूरी तैयारी है। पुणे सराफा एसोसिएशन ने बांबे हाईकोर्ट में और मप्र सराफा एसोसिएशन ने जबलपुर हाईकोर्ट में इस कानून के विरोध में याचिका लगाई है। जल्द ही सराफा व्यापारियों द्वारा एक श्वेत पत्र जारी किया जाएगा। सराफा के हर दुकानदार द्वारा श्वेत पत्र सरकार को प्रेक्षित कर विसंगतियां बताई जाएंगी।
प्रदेश के 52 जिलों में सिर्फ 18 हॉलमार्क सेंटर है। कानून की विसंगतियों को लेकर संयुक्त सर्राफा मोर्चा के बैनर तले रविवार को जूम एप पर वेबिनार हुई। मप्र सराफा एसोसिएशन के सचिव संतोष सराफ ने बताया किस तरह कानून लागू होने से इंस्पेक्टर राज कायम होगा, किस तरह से कानून की विसंगतियां हैं। सभी ज्वेलर्स द्वारा हाॅलमार्क को सहर्ष स्वीकार किया जा रहा है, लेकिन उसमें जो विसंगतियां हैं उनको यदि सुधार दिया जाता है तो निश्चित ही यह एक आदर्श कानून के रूप में सभी ज्वेलर्स को स्वीकार है।
उन्होंने कहा इंदौर, जबलपुर, रतलाम, भोपाल, ग्वालियर, उज्जैन इन्हीं स्थानों पर हॉलमार्क सेंटर है। इतनी दूर व्यापारी हाॅलमार्किंग करवाने जाएगा तो उसकी जान-माल की सुरक्षा एक दिन जाना, एक दिन आना तो उसे किस तरह से यह उचित रहेगा, इसका निर्णय भी नहीं किया जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn